Vplyvy na životné prostredie

Životné prostredie	

5.1.  Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)?
	žiadne	

5.2. Bude mať navrhovaný materiál vplyv na chránené územia a ak áno aký?	žiadny	

5.3. Bude mať návrh vplyv na životné prostredie presahujúce štátne hranice?
	žiadny	

Odôvodnenie:
Vplyvy, ktoré by sa podieľali na zmene kvality životného prostredia vplyvom implementácie predloženého materiálu neboli identifikované.

Stručná charakteristika: Akčný plán Národného programu využitia potenciálu dreva Slovenskej republiky (AP NPVPD SR) je plánovací dokument, v ktorom sú rozpracované ciele a rámcové opatrenia Národného programu využitia potenciálu dreva Slovenskej republiky (Národný program). Obsahuje návrh opatrení, ich obsahové, časové, finančné a inštitucionálne zabezpečenie, ktorými sa naplnia ciele Národného programu. 

Metodika: Pri hodnotení „Vplyvov na životné prostredie“ sme vykonali prognózu vplyvov hodnotením obsahovej časti navrhnutých opatrení. Hodnotili sme, či existuje súvis medzi navrhnutým opatrením a zložkami životného prostredia (najmä ovzdušie, voda, horniny, pôda, organizmy). Obsahovú časť navrhnutých opatrení sme posudzovali z dvoch hľadísk, či by zložky životného prostredia mohli predstavovať zdroje (v najširšom slova zmysle – materiál, energia, priestor atď.) pre realizáciu opatrení a jednak, či by mohol existovať vplyv výsledku realizácie jednotlivých opatrení na niektorú z vymenovaných zložiek životného prostredia     (t. j. či by mohla nastať zmena zložky životného prostredia - ovzdušie, voda, horniny, pôda, organizmy, po realizácií opatrenia).

Výsledok: AP NPVPD SR nenavrhuje žiadne opatrenia realizácia ktorých by mohla mať priamy, sekundárny, nepriamy alebo kumulatívny vplyv na životné prostredie. 

AP NPVPD obsahuje rôzne opatrenia, ktoré je možné rozdeliť na:
•	návrhy v administratívne – politickej oblasti, 
•	návrhy na doplňujúce výskumy, štúdie, 
•	návrhy na vypracovanie koncepcií a stratégií, 
•	návrhy na vytvorenie finančných nástrojov pre rozbehnutie existujúcich, v súčasnosti nedostatočne uplatňovaných nástrojov lesnícko – drevárskych politík a praxe (nenavrhuje nové, len lepšie fungovanie existujúcich), 
•	návrhy na podporu v širšom slova zmysle pre existujúce nástroje lesnícko –drevárskych politík a praxe, 
•	návrhy na poradenstvo, vzdelávanie (školenia, tréningy),
pri realizácií/vypracovaní ktorých nie je predpoklad dopadu na zložky životného prostredia, vrátane zdravia. 

Realizácia/vypracovanie opatrení nevyžaduje žiadne  nové vstupy/zdroje zo zložiek životného prostredia, rovnako sa nepredpokladajú ani nové výstupy z realizácie opatrení, ktoré by mohli mať vplyv na zložky životného prostredia.

AP NPVPD SR nenavrhuje žiadne opatrenia, ktoré by si vyžadovali objasniť a porovnať výhody a nevýhody návrhu AP NPVPD SR, z hľadiska vplyvu na životné prostredie.